Căsuţa din copac 


În fiecare dimineață cârtița se trezea devreme, îşi 
făcea patul, se spăla cu sârg şi ieşea nerăbdătoare în 
fațacăsuţei ei. O pasăre îşi făcuse obiceiul să cânte în 
fiecare dimineaţă într-un copăcel de lângă grădinița cu 
flori. Dar cât de frumos maicânta. Cârtița mai auzise 
păsări cântând, dar pe aceasta nu o întrecea nimeni. Se 
ducea sub creanga pe care aceasta cânta şi după ce-și 


termină trilurile, o aplauda cu frenezie. 


Într-o zi, cârtița a îndrăznit să intre în vorbă cu 
ea şi i-a spus: 

- M-am gândit la ceva aseară. Deja toamna este 
aproape. Trece şi toamna, vine iarna nemiloasă 
iar tu ce vei face? Unde te vei adăposti când va 
începe să ningă, când va veni viscolul? Vrei să-ţi 
construiesc o căsuță? 

Pasărea s-a bucurat auzind propunerea cârtiţei 
şi i-a dat voie să-i facă o căsuţă. 

Nerăbdătoare să-i arate păsării cât de 


îndemânatică este ea, cârtiţa a luat câteva scânduri 


şi s-a pus pe treabă. 


A tăiatatentă o scândură, a bătut cuie şi nu peste 
mult timp, treaba a fost gata. Făcuse o frumusețe 
de căsuţă. A luat scara din spatele casei, a proptit-o 
pe trunchiul copacului, dar când să urce căsuţa în 
copac, şi-a dat seama că nu are ciocan cu care să 
bată cuiele. 

- Vin într-o clipă — i-a strigat păsării - am 


împrumutat ciocanul unui prieten, dau o fugă 


până la el să-l iau. 


Pasărea a rămas pe creanga ei, cântând de 
bucurie că are o căsuţă atât de frumoasă. 

Tocmai atunci a apărut un băieţel obraznic care 
a tras cu praştia către ea. Noroc că nu a nimerit-o. 

— Să-ţi fie ruşine că tragi cu praştia după o 
pasăre. Crezi că eşti viteaz dacă vrei să răneşti o 
ființă mai mică decât tine? Ce rău ţi-a făcut? Ai as- 
cultat să vezi cât de frumos cântă? Tu eşti în stare 


de aşa ceva? Dacă are pui? 

- Vrei să-i laşi fără mamă? - a strigat la băieţel 
o fetiță, apropiindu-se încruntată de el. 

Ruşinat pentru ceea ce făcuse, băieţelul a arun- 
cat praştia cât colo, coborându-şi ochii în pământ. 
Nu îndrăznea să privească către fetiță. 

- Ia te uită ce căsuţă frumoasă — a mai spus 
fetiţa. Văd şi o scară sprijinită de trunchiul copac- 


ului. Nu vrei să urci şi să o montezi. 

Bucuros că fetiță nu mai e supărată pe el, 
băieţelul a urcat în copac şi a prins căsuţa de 
trunchiul lui, bătând cuiele cu o piatră. 

După ce au privit mulţumiţi căsuţa din copac, 
copiii au plecat să se joace. 

— Ia te uită, căsuţa este deja prinsă de copac -a 
spus cârtița când s-a întors, întrebându-se mirată 
cine să fi făcut treaba. 

Şi uite aşa, din acea zi, pasărea a avut căsuţa ei. 


A venit şi iarna. 


O zăpadă pufoasă a acoperit totul în jur. Cârtiţa 
a ieşit să se plimbe puţin. 

A trecut şi pe lângă curtea cățelului. Acesta 
stătea liniştit, cu un os mare în faţă, privind fulgii 
de zăpadă căzând din cer. 

— Am să-ţi iau osul din față - i-a strigat cârtița 
în glumă. Dar nu văzuse că poarta este deschisă. 

Căţelul şi-a lăsat osul și a luat-o la fugă după 
cârtiță. Când a ajuns-o, cârtița şi-a dat seama că 
acesta nu voia să-i facă rău ci doar să se hârjonească 


că în zăpada moale. După joacă, cârtița şi cățelul 


) au rămas buni prieteni. 


Într-o noapte, s-a făcut un ger de crăpau 
pietrele. Îngrijorată, cârtiţa a dat fuga la copac, a 
urcat până la căsuţă şi a văzut pasărea tremurând 


de frig. 


- Hai mai repede în casa mea, mai stă cu mine o 
pasăre, vă veți împrieteni şi veţi sta la căldură până la 


primăvară. 


